ทอท.ให้บริการท่าอากาศยานตามปกติ
ทอท.ประกาศให้บริการท่ากาศยานตามปกติ แจ้งผู้โดยสารเผื่อเวลาเดินทาง
15 มี.ค. 2553

ทอท.ประกาศให้บริการท่ากาศยานตามปกติ แจ้งผู้โดยสารเผื่อเวลาเดินทาง
นายเสรีรัตน์ ประสุตานนท์ กรรมการผู้อำนวยการใหญ่ บริษัท ท่าอากาศยานไทย (ทอท.) เปิดเผยว่า จากการที่มีกลุ่มผู้ชุมนุมอยู่ในพื้นที่กรุงเทพมหานครในขณะนี้ ท่าอากาศยานสุวรรณภูมิ (ทสภ.) ท่าอากาศยานดอนเมือง (ทดม.) และท่าอากาศยานภูมิภาคของ ทอท. ได้แก่ ท่าอากาศยานเชียงใหม่ (ทชม.) ท่าอากาศยานหาดใหญ่ (ทหญ.) ท่าอากาศยานภูเก็ต (ทภก.) และท่าอากาศยานเชียงราย (ทชร.) ยังคงให้บริการผู้โดยสารตามปกติ 
อย่างไรก็ตาม สำหรับผู้โดยสารที่จะเดินทางผ่านเส้นทางที่มีการชุมนุม กรุณาตรวจสอบการจราจรและหลีกเลี่ยงเส้นทางที่มีการชุมนุม รวมทั้งเผื่อเวลาในการเดินทางล่วงหน้าไว้ให้ มากขึ้นกว่าเดิม ประมาณ 2-3 ชั่วโมง ก่อนเวลาเครื่องออก นอกจากนี้ขอให้เตรียมเอกสารการเดินทาง และนำของเหลว เจล สเปรย์ บรรจุในถุงพลาสติกใสให้เรียบร้อย เพื่อความสะดวกรวดเร็วในการผ่านขั้นตอน ตรวจค้นผู้โดยสาร หากผู้โดยสารมีข้อสงสัยประการใดสามารถสอบถามได้ที่ ทสภ. Call Center โทรศัพท์หมายเลข 02 – 132 -1888 ตลอด 24 ชั่วโมง และที่ ทดม. โทรศัพท์หมายเลข 02-535-1253 (ผู้โดยสารขาเข้า) 02-535-1192 (ผู้โดยสารขาออก)